Loredana Chivu, din nou cu executorii la ușă. I-au luat și lustrele din tavan
- Emanuel Nițulescu
- 31 martie 2024, 12:49
Calvarul prin care trece Loredana Chivu pare a nu mai avea sfârșit. "Diva" a ajuns la cel de-al patrulea sechestru asigurator, după ce s-a trezit implicată în mai multe procese cu fostul ei iubit, Dani Leș. Acesta ar fi apelat la justiție și executori judecătorești, pentru a recupera câteva obiecte pe care el i le dăruise Loredanei în timpul relației.
Loredana Chivu, executată silit
Executorul judecătoresc, însoțit de o întreagă echipă din care făceau parte polițiști, jandarmi, bodyguarzi, un dulgher și un lăcătuș mecanic au pătruns în apartamentul divei și au început să împacheteze bunurile găsite în locuință. Ulterior, acestea urmau să fie coborâte într-un camion staționat în fața blocului în care este situat penthouse-ul Loredanei Chivu, cu care plecau la un depozit pentru bunuri aflate sub o astfel de procedură.
Executorul nu a cruțat nimic
Loredana Chivu, însoțită de un bărbat, a ajuns la apartament la câteva zeci de minute după ce echipa arătată mai sus intrase deja în locuință. Aceștia erau în plin proces de împachetare a bunurilor găsite în locuință. Au fost luate până și lustrele din tavan! De altfel, acesta fost momentul în care fosta asistentă a lui Capatos și-a ieșit din fire.
Martorii spun că Loredana Chivu a zbierat la muncitorii care îi împachetau lucrurile, i-a înjurat, le-a cerut justificarea pentru faptul că i-au lăsat apartamentul complet gol, i-a acuzat că au luat șpagă 1.000 de euro pentru a-i devasta locuințaau dezvăluit. Sursele spun chiar că diva s-ar fi tăvălit pe jos de nervi.
Loredana Chivu i-a jignit pe muncitori
Bărbatul aflat cu Loredana Chivu a încercat să o liniștească și le-a cerut celor din echipa cu care a venit executorul judecătoresc să facă pe loc un proces verbal. "A lăsat bani, a lăsat bunuri…", a spus el, iar Loredana a întărit imediat spusele acestuia: "Da, am 10.000 de euro în casă, da? Ia să vedem dacă… Marș, gunoierule! Tu ești ultimul gunoier, ca să știi!"
Circul a mai continuat, dar executorul și-a văzut de treabă, până au coborât din penthouse toate lucrurile care au fost luate.
Loredana Chivu este la al patrulea sechestru asigurator
Noua fază de executare silită este a patra de a cest gen. Primul sechestru asigurator a fost pus la 19 august 2023, la Lungulețu (Dâmbovița), la casa mamei Loredanei Chivu, pe o serie de bunuri care aparțineau Loredanei. Următoarele două, la fel ca și acesta din urmă au fost puse la locuința din Pipera.